Modul
Indhald
Innhaldsliste 🔎︎

# Set inn

Denne menyen inneheld funksjonar du kan bruka til å setja inn nye element i dokumentet. Du kan for eksempel bruka desse funksjonane til å setja inn bilete, objekt, spesialteikn og andre filer.

## Kopier lysbilete

Set inn ein kopi av lysbiletet etter det gjeldande lysbiletet.

## Utvid lysbilete

Lag eit nytt lysbilete frå kvart disposisjonspunkt på toppnivå (tekst på eitt nivå under tittelteksten i disposisjonsvisinga) i det valde lysbiletet. Disposisjonsteksten vert då tittelen på det nye lysbiletet. Disposisjonspunkt under toppnivået på originallysbiletet vert flytte opp eitt nivå på det nye lysbiletet.

## Samandragslysbilete

Lag eit nytt lysbilete som inneheld ei punktliste med titlane på lysbileta som kjem etter det valde lysbiletet. Denne oversiktssida vert sett inn etter det siste lysbiletet.

## Sidetal

Legg til lysbiletnummeret eller sidetalet.

## Dato og klokkeslett

Legg til datoen og tida som eit felt.

## Felt

Viser vanlege felt som du kan setja inn i lysbiletet.

## Merknad

Set inn ein merknad rundt den merkte teksten eller der markøren er.

## Spesialteikn

Gjer at brukaren kan setja inn teikn frå eit område med symbol funne i dei installerte skrifttypane.

## Formateringsteikn

Opnar ein undermeny for å setja inn spesielle formateringsteikn som hardt mellomrom, mjuk bindestrek og mjukt linjeskift.

## Hyperlenkje

Opnar eit dialogvindauge der du kan laga og redigera hyperlenkjer.

## Animasjon

Lagar ein tilpassa animasjon for lysbiletet. Du kan berre laga animasjonar ut frå objekt som finst frå før.

## Tabell

Set inn ein ny tabell i det gjeldande lysbiletet eller den gjeldande sida.

## Media

Undermenyen inneheld ulike kjelder bilete, audio og video kan setjast inn frå.

## Lyd eller video

Set inn ei video- eller lydfil i dokumentet.

## Objekt

Set eit innebygd objekt inn i dokumentet. Objektet kan vere formlar, 3D-modellar, diagram og OLE-objekt.

## Diagram

Set inn eit diagram.

## Flytande ramme

Set inn ei flytande ramme i det gjeldande dokumentet. Flytande rammer vert brukte i HTML-dokument for å visa innhaldet i ei anna fil.

## Fil

Set inn ei fil i det aktive lysbiletet. Du kan setja inn LibreOffice Draw- eller Impress-filer, tekst frå eit HTML-dokument eller ei tekstfil.

## Topp- og botntekst

Legg til eller endra tekst i plasshaldarane på toppen og botnen av lysbilete og hovudlysbilete.